O autorici:

Ivanka Milijančić rođena je 1969. godine u Čakovcu. Završila je obrazovanje u Srednjoškolskom centru Čakovec, po zanimanju je ekonomista. Živi u Maloj Subotici, a zaposlena je u Čakovcu.

Amaterskim slikarstvo se počela baviti 2023. godine, svoje slikarsko školovanje započela je u Školi crtanja i slikanja „Paleta“ u Čakovcu, pod vodstvom umjetnika slikara Ivana Lovrekovića. Od 2024. godine je članica Likovnog udruženja Čakovec,a što joj je izuzetna čast, budući da je upoznala drage ljude i umjetnike, s kojima joj je druženje pravo zadovoljstvo.

Ljubav prema slikarstvu i umjetničkom stvaralaštvu otkrila je već u djetinjstvu.Voli eksperimentirati i kombinirati tehnike, uz dodatak prirodnih materijala, kao što su kamenčići ili pijesak. U svom umjetničkom radu istražuje mogućnosti izražavanja u raznim tehnikama slikanja, kao što su akril, pouring tehnika, ugljen, suhi pastel. Sljedeći izazov kojem se jako veseli je slikanje tehnikom ulja na platnu. Iskušava se u različitim motivima pejzaža od šuma, planina, mora, cvijeća, do mrtve prirode; od apstrakcije do realizma.

Do sada je dio svog rada predstavila kroz tri zajedničke izložbe i to u lipnju 2024. godine u Nedelišću u sklopu manifestacije „Artforest“ Udruge ArtistoNedelišće; u siječnju 2025. godine u Centru za kulturu Čakovec u sklopu 15. Bijenalne izložbe Likovnog udruženja Čakovec i u ožujku 2025. u Muzeju CroataInsualnus Grada Preloga, povodom obilježavanja Dana žena.

Prvom samostalnom izložbom slika pod nazivom „Paleta snova“, na terasi Caffe bara „Bedem“ u Čakovcu, predstavila bi svoj dosadašnji rad svečanim otvorenjem izložbe dana 27.04.2025. u 19,00 sati; što je jako veseli, te se zahvaljuje gospodinu ToniuFažonu, predsjedniku Likovnog udruženja Čakovec i gospodinu Tonyu Andrašecu, voditelju Caffe bara „Bedem“, na pruženoj prilici da predstavi svoj dosadašnji rad.

Izložba će biti otvorena do 12.05.2025. godine.

Lijep pozdrav,

Ivanka Milijančić